Mai mult, Becali a declarat că succesul Simonei Halep îl face să creadă că echipa sa poate câștiga UEFA Champions League în următorii 10-12 ani.

"Am trăit meciul Simonei Halep în lacrimi și rugăciune. Îl țineam pe Hristos la piept și mă rugam să câștige Simona punctul. Abia la finalul punctului respiram.

Pe mine nu mă interesează tenisul, mie îmi pasă de ea. Nu neapărat că e machidoancă, ea e româncă. Mă rugam foarte tare în timpul meciului. Vorbea nevasta cu mine și i-am zis «Lasă-mă să mă rog». Mă rugam și zicem «Doamne, să câștigăm noi, ortodocșii, nu cei care sunt veșnic bogați. Oile lor umplu drumurile când trec. Vorbeam direct cu Hristos și mă rugam să câștige meciul.



Foto: Raed Krishan

Am vrut să îi dau mesaj înainte de meci și să îi spun «Tu fă crucea, că mai departe mă rog eu în genunchi ca să câștigi». Dar m-am gândit că nu se uită și nu are chef de mesaje.

Lumea vorbește după ce a triumfat Simona și întreabă «Ce am câștigat noi?» E victoria noastră. Să vă zic de ce.

Așa cum zicea ea acum șase ani că va câștiga Roland Garros, ziceam și eu acum 10 ani că vom juca în Liga Campionilor. Acum voi spune, iar voi o să credeți că sunt nebun, că în 10-12 ani voi câștiga UEFA Champions League. Vă promit, o să vedeți. În 10-12 ani sau când va crede Dumnezeu că merit. Simona ne-a dat putere. Vă promit că voi câștiga Liga Campionilor!", a declarat Gigi Becali la Pro X.